
PËR HEQJEN NGA FONDI PYJOR DHE KULLOSOR TË SIPËRFAQEVE TË DISA NGASTRAVE TË EKONOMIVE PYJORE “MALI I KAKARIQIT”, LEZHË, DHE “DAJÇ-VELIPOJË”, SHKODËR, QË DO TË PËRDOREN NGA “SEASIF GROUP”, SHPK, PËR NDËRTIM FABRIKE ÇIMENTOJE DHE KARIERE GURI GËLQEROR

Në mbështetje të nenit 100 të Kushtetutës, të shkronjës “b” të pikës 1 të nenit 17 të ligjit nr.9385,  datë 4.5.2005 “Për pyjet dhe shërbimin pyjor”, të ndryshuar, dhe të shkronjës “b” të pikës 1 të nenit 10 të ligjit nr.9693, datë 19.3.2007 “Për fondin kullosor”, të ndryshuar, me propozimin e Ministrit të Ekonomisë, Tregtisë dhe Energjetikës dhe të Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Sipërfaqet në ngastrat 1 e 2 të ekonomisë pyjore “Mali i Kakariqit”, Lezhë, dhe në ngastrat 40 e 41 të ekonomisë pyjore “Dajç-Velipojë”, Shkodër, që do të  përdoren nga “Seasif Group”, sh.p.k., për karierë guri gëlqeror, me sipërfaqe 80,3 (tetëdhjetë presje tre) ha, dhe për ndërtim fabrike çimentoje, 16,7 (gjashtëmbëdhjetë presje shtatë) ha, gjithsej 97 (nëntëdhjetë e shtatë) ha, të hiqen nga fondi pyjor e kullosor kombëtar dhe të çregjistrohen nga kadastra kombëtare e pyjeve dhe kullotave, sipas tabelës 1 dhe hartës përkatëse, që i bashkëlidhen këtij vendimi.
2. Zyrat e regjistrimit të pasurive të paluajtshme, pasi të përcaktojnë në terren dhe në hartë kufijtë e rinj të fondit pyjor dhe kullosor kombëtar, që rezultojnë nga heqja e sipërfaqeve të këtyre ngastrave, sipas pikës 1 të këtij vendimi, të bëjnë çregjistrimin e sipërfaqeve nga kategoria “Tokë e zënë, kullotë” dhe “Tokë e zënë, pyll” dhe t’i regjistrojnë në sipërfaqe inproduktive (karierë guri gëlqeror dhe truall për ndërtim fabrike), në përputhje me pikën 9, të vendimit nr.1353, datë 10.10.2008 të Këshillit të Ministrave “Për rregullat për paraqitjen e kërkesës, mbajtjen dhe plotësimin e dokumentacionit teknik, kriteret dhe procedurat e zvogëlimit të sipërfaqes dhe të vëllimit të fondit pyjor”.
3. Vlera e kësaj sipërfaqeje pyjore dhe kullosore të paguhet nga “Seasif Group”, sh.p.k., sipas akteve ligjore në fuqi. Llogaritja e tarifave për heqjen nga fondi pyjor të bëhet sipas lidhjes 4, që i bashkëlidhet vendimit nr.391,datë 21.6.2006 të Këshillit të Ministrave “Për përcaktimin e tarifave në sektorin e pyjeve dhe kullotave”.  
4. “Seasif Group”, sh.p.k.-ja, brenda 3 (tre) viteve nga hyrja në fuqi e këtij vendimi, të pyllëzojë, me fondet e veta, 53 (pesëdhjetë e tre) ha me pyje, si dhe të përmirësojë 38 (tridhjetë e tetë) ha kullotë, në ngastrat e përcaktuara nga drejtoria përkatëse e shërbimit pyjor.
Lloji i drurëve, që do të mbillen, dhe grafiku i mbjelljeve të caktohen nga drejtoritë përkatëse të shërbimit pyjor, në bashkëpunim me njësitë e qeverisjes vendore, të cilat i ndjekin mbjelljet deri në marrjen në dorëzim, me procesverbal, të sipërfaqes së pyllëzuar, sipas marrëveshjes, që do të lidhin me kërkuesin.
4. Ngarkohen Ministria e Mjedisit, Pyjeve dhe Administrimit të Ujërave, kryeregjistruesi i Pasurive të Paluajtshme të Republikës së Shqipërisë, komuna Balldre e qarkut të Lezhës, e komuna Bushat e qarkut të Shkodrës, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Tabela 1

Përdorimi i territorit sipas kadastrës pyjore dhe ZRPP

	Sipas kadastrës së pyjeve dhe kullotave
	Sipas ZRPP
	Objekti

	Ekonomia pyjore/kullosore
	Ngastra,
n/ngastra
	Përdorimi i territorit
	Forma e qeverimit
	Funksioni
	Pronësia
	Sip.që hiqet ha
	Përdorimi territorit
	Sip.ha
	Objekti

	Ep Mali i Kakarriqit
	1
	Pyll
	Shkurre
	Prodhues
	Kom.Balldren
	21.9
	Kullotë
	21.9
	Karrierë guri gëlqeror

	Ep Mali i Kakarriqit
	2
	Pyll
	Shkurre
	Prodhues
	Kom.Balldren
	11.1
	Kullotë
	11.1
	Karrierë guri gëlqeror

	Ep Dajç – Velipojë
	40
	Pyll
	Cungishte
	Prodhues
	Kom.Bushat
	8.9
	Kullotë
	8.9
	Karrierë guri gëlqeror

	Ep Dajç – Velipojë
	40
	Pyll
	Cungishte
	Prodhue
	Kom.Bushat
	10.7
	Kullotë
	10.7
	Fabrika

	Ep Dajç – Velipojë
	41
	Kullotë
	Ska
	Ska
	Kom.Bushat 
	38.4
	Kullotë
	38.4
	Karrierë guri gëlqeror

	Jashtë fondit pyjor/kullosor
	
	
	
	
	Kom.Bushat
	0.0
	Kullotë
	6.0
	Fabrika

	TOTALI
	
	
	
	
	
	91.0
	
	97.0

